Udruženje sudskih vještaka Crne Gore

- **Etički kodeks** -

**UVOD**

Etički kodeks Udruženja sudskih vještaka Crne Gore, sačinjen je na osnovu:

* procesnih zakona koje uređuju poslove vještačenja;
* iskustava drugih profesija, kao što su: pravnici, medicinari,

inžinjeri i dr.

* upustava za provjeravanja sistema upravljanja kvalitetom (sistemiISO);
* ličnih iskustava sudskih vještaka - članova Udruženja sudskih vještaka Crne Gore.

Etički kodeks je namijenjen vještacima koji vještače u svim oblastima rada.

Ciljevi koji se žele postići Etičkim kodeksom Udruženja sudskih vještaka Crne

Gore su:

* podizanje kvaliteta vještačenja na viši rang
* jacanje moralne vrijednosti vještaka;
* unapredjivanje saradnje sa sudom i strankama;
* jacanje društvenog ugleda i razumijevanja uloge vještaka;
* unapredjivanje saradnje sa drugim vještacima;
* postizanje većeg reda u postupku vještačenja I prezentiranju izvjestaja na sudu;
* povećavanje efikasnosti u radu.

Članovi Udruženja sudskih vještaka imaju dužnost da se pridržavaju ovog Etičkog kodeksa, tj. da poštuju sve njegove odredbe.

Etički kodeks Udruženja sudskih vještaka Crne Gore obuhvata:

* Opšta načela;
* Odnos prema radu na vještačenjima;
* Dužnost čuvanja tajne;
* Odnos vještaka prema sudu;
* Odnos vještaka prema strankama;
* . Odnos vještaka prema drugim vještacima.
1. **OPŠTA NAČELA**

Vještaci su obavezni da poštuju odredbe Etičkog kodeksa koji određuje odnos vještaka prema radu na vještačenjima, prema sudu, prema strankama, prema drugim sudskim vještacima i uopšte prema društvu u kojem živi i radi.

**Član 1**

Sudski vještaci su obavezni poštovati odredbe Etičkog kodeksa koji određuje odnos i postupanje sudskog vještaka u sledećim domenima njegovog rada I djelovanja:

* u samom postupku sudskog vještačenja;
* u odnosu prema radu i strankama u sudskim postupcima;
* prema tijelu pred kojim se vodi postupak;
* prema drugom naručiocu vještačenja;
* prema strankama u postupku;
* prema drugim sudskim vještacima i
* prema javnosti

**Član 2**

Osnovna načela kojima se sudski vještak rukovodi u svom radu i vladanju su sadržana u zakletvi koju polaže.

Sudski vještak se zakletvom obavezuje svojom čašću da će povjerena vještačenja obavljati savjesno i po svom najboljem znanju i da će tačno i potpuno iznijeti svoje nalaze i mišljenja, kao i dati potrebne procjene, sve na temelju stvarnih činjenica, prikupljenim raspoloživim podacima u spisima predmeta, u skladu sa pravilima struke, nauke i vještine.

**2. ODNOS PREMA RADU NA VJEŠTAČENJIMA**

U svom radu vještak je dužan da se pridržava zakonskih propisa i pravila koja se odnose na vještačenje i savjesno i stručno da ispunjava sve dužnosti koje proizilaze iz njegovog poziva. Vještak je u obavezi da svojim radom i ponašanjem čuva ugled svoje struke i da opravda povjerenje pravosudnih, drugih organa i stranaka, koje mu je ukazano povjerenim mu vještačenjem.

Obaveza je vještaka da mora stalno proširivati I obnavljjati svoja stručna znanja i neprekidno pratiti razvoj svoje struke. Ukoliko vještak iz objektivnih razloga, ne može izvršiti povjereno mu vještačenje, tada je obavezan o tome obavijestiti naručioca vještačenja. U obavljanju vještačenja, vještak je u obavezi da sačuva nezavisnost i nepristrasnost u pripremi nalaza I mišljenja i to kako u odnosu na naručioca, tako i u odnosu na stranke.

**Član 3**

Odnos sudskog vještaka prema radu na povjerenim mu vještačenjima se temelji na sljedećim načelima:

*Načelo ponašanja*

Sudski vještak mora obavljati posao stručno, pošteno, instinoljubivo, profesionalno –strucno - mora biti osoba u koju sud može imati puno povjerenje i pouzdanje.

*Načelo odgovornosti*

Sudski vještak smije preuzeti samo one poslove za koje smatra da će ih obaviti na stručno besprekoran način.

*Načelo povjerenja*

Sudski vještak treba da prihvata obaveze na način koji služi javnom interesu, poštovati povjerenje javnosti i biti predan svom

zanimanju.

*Načelo besprekornosti*

Sudski vještaci moraju obavljati vjestacenje na što vjerodostojniji način kako bi zadržali i dodatno učvrstili javno povjerenje.

*Načelo profesionalne pažnje*

Sudski vještak mora poštovati profesionalna i etička načela, profesionalne standarde, mora neprekidno usavršavati svoja znanja, podizati kvalitet usluga i ulagati u svoje snage u obavljanju poslova.

Sudski vještak treba posjedovati sljedeće osobine:

1. *Psihofizičke prirode:* u smislu i pristojnog

izgleda, , postojanja zdravih i funkcionalno osjetljivih čula, dara dobrog zapažanja, dobrog pamćenja, sposobnosti kombinovanja, intelegencije, imaginacije, logičnog I razboritog načina razmišljanja koje omogućava pravilno rasuđivanje i odlučivanje, mirnoće i sposobnosti samosavladavanja i u nasloženijim i neočekivanim situacijama, stalne fizičko-tjelesne spremnosti (kondicije) i sposobnosti brzog refleksnog djelovanja, iskustva, ustrajnosti, strpljivosti, itd.,

2. *Karakterne osobine:* beskompromisno poštenje, bez upotrebe

obmana i trikova, davanja lažnih-nerealnih obećanja ili obećanja koje ne može ispuniti, nekorumpiranost, prijateljstvo razumijevanje, energičnost, istrajnost, samokritičnost i sposobnost primanja

konstruktivne i argumentovane kritike, nepostojanje predrasuda

po bilo kom osnovu i sl.

3. *Emotivne prirode:* sklonost i ljubav prema pozivu sudskog vještaka, i prema poslu koji zahtijeva izlaganje opasnosti i izlaganje kritici (opravdanoj i neopravdanoj).

4. *Poznavanje propisa:* sudski vještak mora poznavati zakonske i

pod zakonske propise koje primjenjue u svom radu, pravila struke

iz koje vještači i drugih srodnih naučnih disciplina.Pravni propisi

predstavljaju pravnu i procesnu osnovu za rad sudskih vještaka,

a poznavanje postulata odgovarajućih nauka i drugih naučnotehničkih disciplina stručnu osnovu za rad kriminalističkih vještaka.

U obavljanju svog poziva sudski vještaci su dužni da se pridržavaju svih zakonskih propisa kojima je regulisano područje sudskog vještačenja, kao i drugih propisa i pravila struke, i savjesno ispunjavati sve dužnosti koje proizilaze iz njegovog- poziva, čuvati ugled sudskih vještaka i svojim radom i ponašanjem opravdati povjerenje pravosuđa I postpisanu zakletvu .

**Član 4**

Sudski vještaci dužni su izbjegavati sukob interesa koji uzrokuju :: porodični odnosi, prijateljske veze, intimne veze, finansijski interesi i sl., kao i uzdržavati se od primanja naknada u bilo kojem obliku, za koje se može pretpostaviti da će posredno ili neposredno imati uticaj na objektivnost u obavljanju vještačenja.

**Član 5**

Tokom vještačenja sudski vještak mora, primjenom naučnih dostignuća, pravila struke i vještine, objektivno proučavati i utvrđivati činjenice, kritički ih ocjenjivati i s jednakom pažnjom razmatrati zahtjeve svih,stranaka te nepristrasno izvesti zaključak.

**Član 6**

Sudski vještak mora biti oslobođen ličnih,interesovanja stavova, predrasuda, strasti I posebnosti, a prilikom donošenja zaključka (mišljenja) isto se mora temeljiti na nepristrasnom gledanju na osobe koje su uključene u dati predmet. Iznad svega, sudski vještak ne smije da u svom radu iskaže ni najmanju pristrasnost i sujetu . Naime, ukoliko vještak imalo sumnja u svoj rad ili u metodu koju primjenjuje, tu sumnju mora iznijeti strankama u postupku i/ili organima pravosuđa. Svaki savjestan vještak je dužan to da uradi, jer ni naučna sujeta vještaka, ni njegov stručni dignitet, pa ni njegova egzistencija nije vrijedno posljedice koje bi izazvalo nekorektno prezentovan rezultat vještačenja.-

**Član 7**

Sudski vještak mora stalno proširivati svoja znanja, ineprekidno pratiti savremene trendove i razvoj svoje struke.

**Član 8**

Ako sudski vještak ne može iz objktivnih razloga ili drugih okolnosti izvršiti postavljeni zadatak vještačenja, dužan je o tome izvijestiti blagovremneo –u razumnom roku naručioca vještačenja.

**Član 9**

U obavljanju svojih dužnosti sudski vještak je dužan sačuvati nezavisnost I nepristranost u donošenju nalaza i mišljenja, i to kako u odnosu na naručioca vještačenja tako i u odnosu na stranke.

**3. DUŽNOST ČUVANJA TAJNE**

Sudski vještak se obavezuje da ne daje obavještanja o onome što je saznao prilikom vještačenja iz spisa, na glavnoj raspravi ili na neki drugi način, nikome osim naručiocu vještačenja.

**Član 10**

Sudski vještaci dužni su tokom cjelokupnog postupka vještačenja i kasnije čuvati tajnost svih podataka iz sudskog spisa ili na drugi način prikupljenih podataka u postupku vještačenja.

-

Dužnost čuvanja tajne obavezuje vještaka da ne daje obavještenja o onom što je saznao prilikom vještačenja iz spisa, na raspravi ili na drugi način, nikome osim naručiocu vještačenja.

1. **ODNOS VJEŠTAKA PREMA SUDU**

Dužnosti vještaka su**:** da se odaziva na pozive suda, da povjereno mu vještačenje obavlja u roku koji je odredio sud, da se u toku rada na vještačenju mora držati postavljenih pitanja,-projketnog zadatka odnosno zadataka vještačenja, da upozori sud na nove činjenice ili eventualne propuste u vezi sa izvršenim vlastitim vještačenjem, da je u vezi obračuna nagrade i troškova vještačenja dužan da se pridržava važećeg troškovnika.

**Član 11**

Sudski vještak dužan je odazvati se pozivu suda i dati svoj nalaz i mišljenje.

U slučaju kad postoje opravdani razlozi za izuzeće vještaka, sudski je vještak dužan na to upozoriti sud, odnosno naručioca vještačenja.

**Član 12**

Sudski vještak dužan je upozoriti sud da je već ranije obavio vještačenje ili bilo koju radnju izvan postupka, na zahtjev jedne od stranaka, ako mu je u tom predmetu povjereno vještačenje.

**Član 13**

Sudski vještak dužan je obaviti vještačenje u roku koji je odredio sud, a ukoliko ocijeni da neće moći održati zadati rok, mora izvijestiti sud o roku u kojem može obaviti vještačenje.

**Član 14**

Tokom rada na vještačenju sudski vještak mora se držati postavljenih pitanja i projektnog zadataka u vještačenju, te dati odgovore na postavljena pitanja, a ako uoči potrebu šireg proučavanja koje objektivno omogućuje ustanovljavanje relevantnih i novih činjenica, predložiće sudu proširenje zadatka vještačenja.

**Član 15**

Nalaz i mišljenje sudskog vještaka mora sadržavati tačan i potpun prikaz svih utvrđenih činjenica, primijenjenih metoda u postupku vještačenja, svih rezultata istraživanja i treba biti razumljiv.

Mišljenje mora dati jasan, cjelovit i jednoznačan odgovor-nalaz na pitanja postavljena u zahtjevu za vještačenje. Vještak je dužan obrazložiti i argumentovati svoje mišljenje i uvijek navesti izvor podataka kojima se služio.

**Član 16**

Vještak je dužan odazvati se pozivu na raspravu radi usmenog obrazloženja nalaza i mišljenja, a ako je u tome spriječen, mora o tome izvijestiti sud bez odlaganja, odnosno na vrijeme.

-

**5. ODNOS VJEŠTAKA PREMA STRANKAMA**

Ovaj dio Etičkog kodeksa opominje vještaka da svoj nalaz i mišljenje, odnosno svoje stručne i intelektulane sposobnosti posveti izvršenju povjerenog mu vještačenja, bez obzira nna rasu,pol, narodnost, vjerska i politička uvjerenja, društveni ili ekonomski položaj stranaka. Takođe, vještak je dužan da izbjegava kontakte sa strankama, osim onih koje se odnose na naručeno vještačenje i radiodređivanja i pribavljanja materijala potrebnih za vještačenje.

**Član 17**

Sudski vještak ima časnu dužnost da sve svoje stručne, intelektualne i fizičke sposobnosti posveti izvršavanju zadataka vještačenja bez obzira na rasu, narodnost, vjerska ili politička uvjerenja, društveni ili ekonomski položaj stranaka.

**Član 18**

Sudski vještak treba izbjegavati kontakte sa strankama, osim onih koji se odnose na naručeno vještačenje i to samo radiobezbjedjivanja i pribavljanja materijala I podataka potrebnih za vještačenje.

**6. ODNOS VJEŠTAKA PREMA DRUGIM VJEŠTACIMA**

Prema drugim vještacima, vještak je dužan odnositi se drugarski i kolegijalno, odnosno na načina da u svemu čuva ugled sudskih vještaka, na način da takvi odnosi ne smiju uticati na savjesnost i objektivnost prilikom davanja nalaza I mišljenja.

**Vještaci se Etičkim kodeksom upućuju da se međusobno pomažu davanjem stručnih savjeta, pomaganjem mlađih kolega savjetima, upućivanjem na odgovarajuću stručnu literaturu i izvore podataka potrebnih za vještačenje.**

**Član 19**

Prema drugim sudskim vještacima vještak je dužan odnositi se kolegijalno i s uzajamnim poštovanjem, te postupati u svemu tako da se očuva ugled sudskih vještaka.

.

**Član 20**

Sudski vještaci se upućuju na saradnju, izmjenu stručnih znanja i iskustava, te davanja stručnih savjeta. Osobito se preporučuje da sudski vještaci pomažu mlađe kolege savjetima, upućivanjem na stručnu literaturu i izvore podataka potrebnih za vještačenje.

**Član 21**

U **predmetima u kojima je već obavljeno vještačenje, potrebno je da sudski vještak uz obavljanje vlastitoga istraživanja temeljito upozna rezultate rada prethodnoga vještaka i preispita i izvrsi porvjeru svojih rezultata u odnosu na rad prethodnoga vještaka, pa tek potom izradi konacan nalaz i mišljenje.**

**- Saradnja između vještaka temelji se na prijateljstvu, otvorenosti i prenosu iskustava.**

**Član 22**

Nadzor nad primjenom pravila ovog Etičkog kodeksa sprovode tijela Udruženja sudskih vještaka Crne Gore,koje formira Upravni odbor, Vođenje postupka i izricanje mjera zbog povrede odredaba ovog Etičkog kodeksa provodi Sud časti na prijedlog bilo kojeg tijela upravljanja Udruženjem, u skladu sa važećim pravilima.

**Član 23**

ETIČKI KODEKS sudskih vještaka stupa na snagu danom usvajanja na Skupštini9 Udruženja sudskih vještaka Crne Gore.

*Podgorica, 24.12.2011. godine*

Predsjednik Udruženja sudskih vještaka

Crne Gore

Doc. Dr Aleksandar Ivanović